Daily View – (P.M.) – บล.กสิกรไทย
Daily View - (P.M.) - บล.กสิกรไทย
24 มิ.ย. 2559

สรุปภาวะตลาดเช้า
– SET Index ปรับลดลง 39.59 จุด (-2.76%) ปิดภาคเช้าที่ 1,396.81 จุด ด้วยมูลค่าการซื้อขาย 51,345.54 ลบ.
– Most Positive Impact: U (0.59 จุด) BJC (0.08 จุด) THAI (0.07 จุด)
– Most Negative Impact: PTT (-4.49 จุด) SCC (-2.01 จุด) PTTEP (-1.77 จุด)
 
แนวโน้มตลาดบ่าย
– ผลการลงประชามติอย่างไม่เป็นทางการ ผู้ที่ต้องการให้สหราชอาณาจักร (UK) ออกจากสหภาพยุโรป (Euro zone) อยู่ที่ 51.8% (คิดเป็น 17.17 ล้านคน) มากกว่าผุ้ที่ต้องการให้อยู่ต่อที่ 48.2% (15.95 ล้านคน) โดยคาดว่าจะมีการประกาศผลอย่างเป็นทางการช่วงประมาณ 14-15 น. ในวันนี้
– SET Index ปรับลงแรงถึง 2.76% แต่ก็ยังถือว่าน้อยกว่าตลาดในภูมิภาค เช่น NIKKEI ปรับลดลง 7.92% HIS ปรับลดลง 4.59% ทั้งนี้ฝ่ายวิจัยประเมินว่าการปรับร่วงรอบนี้เป็นโอกาสให้ซื้อสะสมเพื่อลงทุนระยะยาว เนื่องจากที่ระดับ 1400 จุด คิดเป็น Forward PE 15 เท่า ถือว่าน่าสนใจ เมื่อเทียบกับ EPS growth ปี 2559 ที่ 17% โดยกลุ่มหุ้นที่อิงกับราคา Commodity จะเป็นกลุ่มที่ได้รับผลกระทบหนัก เนื่องจากความกังวลเกี่ยวกับเศรษฐกิจยุโรปจะกระทบไปถึงเศรษฐกิจโลก และแรงกดดันจากการแข็งค่าของ US dollar index ซึ่งฝ่ายวิจัยได้แนะนำให้หลีกเลี่ยงพวกกลุ่ม พลังงาน ปิโตรเคมี เผื่อกรณี Brexit มาโดยตลอดอยู่แล้ว และให้เน้นหลบไปลงทุนพวกกลุ่ม Domestic ที่อิงกับเศรษฐกิจในประเทศ โดยเฉพาะพวก Consumption การอุปโภคบริโภคภายใน
– คาดว่าหลังจากตลาดหายตกใจเกี่ยวกับ Brexit แล้ว จะกลับมาให้น้ำหนักเกี่ยวกับผลประกอบการงวด 2Q59 ซึ่งฝ่ายวิจัยมองว่ากลุ่มที่เกี่ยวกับการอุปโภคบริโภค และกลุ่มที่ได้ประโยชน์จากมาตรการของภาครัฐ จะเป็นกลุ่มที่มีผลประกอบการเด่น ได้แก่ ค้าปลีก รับเหมา และการเงิน
– หลังจากนี้ติดตามมาตรการรับมือของ ยุโรป และ อังกฤษ ซึ่งคาดหมายว่า ECB และ BOE จะมีการออกมาตรการผ่อนคลายทางการเงินเพื่อกระตุ้นเศรษฐกิจต่อไป โดยจะเป็นการชี้นำให้ FED คงอัตราดอกเบี้ย หรือไม่ขึ้นอัตราดอกเบี้ยในปีนี้ อาจส่งผลให้โลกอยู่ในสภาวะดอกเบี้ยต่ำไปอีกนาน จะเป็นการหนุนสภาพคล่องให้สินทรัพย์เสี่ยงต่อไป
– หุ้นแนะนำ: HMPRO BEAUTY CK
– หุ้นเก็งกำไรระยะสั้น: –
 
Alternative Trading:
– SET50 Futures: วันนี้ให้พักการลงทุนเพื่อรอดูการทดสอบ 877 จุด
– HMPROM16: ได้ของแล้วที่ 9.65 บาทถือต่อลุ้นไปขายทำกำไรที่ 10.10 บาท
– PTTE11P1610A: ได้ของแล้วที่ 0.36 บาท ถือเพื่อรอขายที่ 0.53 บาท และตัดขาดทุน 0.30 บาท